Γιώργος Παντζιαράς

Ο Γιώργος Παντζιαράς είναι Κύπριος βετεράνος διεθνής ποδοσφαιριστής και προπονητής, γεννημένος το 1952 στην Λευκωσία, ο οποίος αγωνιζόταν ως τερματοφύλακας.

Καριέρα ποδοσφαιριστή
Ο Παντζιαράς ξεκίνησε την επαγγελματική του καριέρα του το 1971 από τον ΑΠΟΕΛ, κατακτώντας το πρωτάθλημα το 1973 και το κύπελλο την ίδια χρονιά, το 1975-76 και το 1977-78.

Το καλοκαίρι του 1978 μετγράφηκε στον Άρη Θεσσαλονίκης, με τον οποίο αγωνίστηκε για έξι σεζόν, αγωνίστηκε έντεκα φορές σε ευρωπαϊκές διοργανώσεις και έφθασε ως τη δεύτερη θέση του ελληνικού πρωταθλήματος, όπου σε αγώνα μπαράζ εναντίον του Ολυμπιακού ηττήθηκε με 2-0 το 1980.

Το 1984 αποχώρησε από τους "κίτρινους" για να επανέλθει στην Κύπρο και τον ΑΠΟΕΛ, κατακτώντας το πρωτάθλημα το 1986. Ολοκλήρωσε την αγωνιστική του καριέρα στον Απόλλωνα Λεμεσού, όπου αναδείχθηκε δευτεραθλητής Κύπρου το 1989.

Παράλληλα αγωνίστηκε 22 φορές με την εθνική ομάδα της Κύπρου, από το 1976 ως το 1989.

Μετά το τέλος της ποδοσφαιρικής του καριέρας εργάστηκε ως προπονητής τερματοφυλάκων για τον Άρη και ανέλαβε χρέη υπηρεσιακού προπονητή για 5 αγώνες το 2003.

Παραπομπές

Πηγές 

Άρης 1914 - 2002, Οι μεγάλες στιγμές της ιστορικής ομάδος Καριπίδης Άγγελος
Η Ιστορία του Άρη 1914-2000, Κωνσταντίνος Ίντος

Ποδοσφαιριστές ΑΠΟΕΛ
Κύπριοι προπονητές ποδοσφαίρου
Ποδοσφαιριστές Άρη Θεσσαλονίκης
Ποδοσφαιριστές Απόλλων Λεμεσού
Ποδοσφαιριστές Εθνικής Κύπρου
Κύπριοι ποδοσφαιριστές
Προπονητές ποδοσφαίρου Άρη Θεσσαλονίκης